સારાંશ માટે દસ્તાવેજ: કાબુલ હુમલામાં બચી ગયેલા બાળકોને અન્ય દવાખાને લઈ જવામાં આવ્યા છે અને તેમનો ઇલાજ ચાલી રહ્યો છે

કાબુલના સ્વાસ્થ્ય મંત્રાલય પ્રમાણે મૃત્યુ પામનારાઓમાં મોટાભાગે પ્રસવ માટે આવેલી માતાઓ છે, નવજાત શિશુઓ છે અને એ નર્સો શામેલ છે જે પ્રસુતિ કરાવવા માટે અને સારસંભાળ માટે ત્યાં હાજર હતી. 

આ ચરમપંથી હુમલામાં ઓછામાં ઓછા 16 લોકો ઘાયલ થયા છે. પ્રસુતિ વોર્ડ પર થયેલા આ હુમલાની ચારે બાજુથી નિંદા થઇ રહી છે. મંગળવારે જ બીજો એક હુમલો પણ થયો હતો જેમાં 32 લોકોએ જીવ ગુમાવ્યો.

કાબુલ હુમલામાં બચી ગયેલા બાળકોને અન્ય દવાખાને લઈ જવામાં આવ્યા છે અને તેમનો ઇલાજ ચાલી રહ્યો છે.

દેશના પૂર્વ વિસ્તારમાં નંગરહારમાં એક અંતિમસંસ્કારની વિધિ દરમિયાન એક એક આત્મઘાતી હુમલાખોરે વિસ્ફોટ કર્યો જેમાં ત્યાં હાજર 32 લોકોનાં મૃત્યુ થયાં.

અફઘાનિસ્તાનના રાષ્ટ્રપતિ અશરફ ગનીએ તાલિબાન અને અન્ય આતંકી સંગઠનો સામે આક્રમક અભિયાન ફરીથી શરુ કરવાનો આદેશ આપ્યો છે.

એમણે ચરમપંથીઓ ઉપર હુમલા રોકવા માટે વારંવાર અપાયેલી ચેતવણીઓને અવગણવાનો આરોપ લગાવ્યો છે.

ઇસ્લામિક ચરમપંથી સંગઠન (આઈએસ)એ નંગરહારમાં થયેલા આતંકી હુમલાની જવાબદારી લીધી છે.

પરંતુ હજી સુધી એ સ્પષ્ટ નથી થયું કે કાબુલમાં દશ્ત-એ-બારચી હૉસ્પિટલ પર હુમલા પાછળ કોનો હાથ હતો.



તાલિબાને આ હુમલા પાછળ તેનો હાથ હોવાનો ઇન્કાર કર્યો છે.

હૉસ્પિટલ પર હુમલા પછી 19 શિશુઓને શહેરની અન્ય હૉસ્પિટલમાં લઇ જવામાં આવ્યા છે પરંતુ ઘણી માતાઓને આશંકા છે કે તેમના શિશુઓનાં મોત થઈ ચૂક્યાં છે.

ન્યૂયોર્ક ટાઇમ્સના રિપોર્ટ અનુસાર અફઘાનિસ્તાનમાં મંગળવારે થયેલા અલગ-અલગ હુમલાઓમાં ઓછામાં ઓછા 100 લોકોનાં મૃત્યુ થયાં છે. આ હુમલા શાંતિ પ્રયાસોની નિષ્ફળતા જાહેર કરે છે, સાથે જ દાયકાઓથી અહીં થઇ રહેલી હિંસા અટકવાની આશાઓને પણ ધૂંધળી કરે છે.

હૉસ્પિટલમાં શું થયું?

સ્થાનિકોએ કહ્યું કે એમણે શરૂઆતમાં બે બૉમ્બ વિસ્ફોટના અવાજ સાંભળ્યા અને ત્યાર બાદ ગોળીઓ છૂટવાના અવાજ સાંભળ્યા. આ હુમલો મંગળવારે લગભગ 10 વાગ્યે શરૂ થયો. એક ડૉક્ટર જે કોઈ રીતે ત્યાંથી ભાગીને બચવામાં સફળ થઇ શક્યા તેમણે બીબીસીને કહ્યું કે જ્યારે હુમલો થયો તે સમયે હૉસ્પિટલની અંદર લગભગ 140 લોકો હાજર હતા.

ઇન્ટરનેશનલ મેડિકલ ચેરિટી સંસ્થા મેડિસિન્સ સાન્સ ફ્રંટિયર્સ (MSF) આ હૉસ્પિટલના પ્રસૂતિ વોર્ડનું સંચાલન કરે છે અને ત્યાં કામ કરનારાઓમાં કેટલાક વિદેશી પણ હતા.

રમઝાન અલી નામના એક દુકાનદાર હુમલો શરૂ થયો...\nદસ્તાવેજની સમાન ભાષામાં સારાંશ:
અફઘાનિસ્તાનની રાજધાની કાબુલના એક પ્રસુતિ વૉર્ડ પર થયેલા ચરમપંથી હુમલામાં મૃત્યુ પામનારા લોકોની સંખ્યા વધીને 24 થઈ ગઈ છે.